پونگل (تہوار)

پونگل   جنوبی بھارت بالخصوص تمل لوگوں کا ایک زرعی تہوار ہے۔ اسے تھائی پونگل یا تائی پونگل (தைப்பொங்கல்) بھی کہا جاتا ہے۔ یہ تہوار کئی دنوں  تک  منایا جاتا ہے۔ تمل شمسی تقویم کے اعتبار سے یہ تہوار تائی ماہ کے آغاز میں منایا جاتا ہے اور انگریزی تقویم میں یہ عموما 14 جنوری کو آتا ہے۔ یہ تہوار سورج دیوتا کے لئے منایا جاتا ہے۔ اسی دن مکر سنکرانتی بھی منائی جاتی ہے۔ بھارت کے کئی علاقوں میں ان ہی ایام میں مختلف زرعی تہوار منائے حاتے ہیں۔ پونگل تین دنوں پر مشتمل تہوار ہے۔ پہلا دن بھوگی پونگل، دوسرا دن سوریا پونگل اور تیسرا دن ماٹو پونگل کہلاتا ہے۔

بھارت میں تمل ناڈو اور پڈوچیری میں مقیم تمل لوگوں کا خاص تہوار ہے۔ بھارت کے علاوہ سری لنکا میں تمل لوگ بڑی تعداد میں مقیم ہیں اور وہاں بھی یہ تہوار منایا جاتا ہے۔ ملائیشیا، ، موریشسسنگاپور،  ریاستہائے متحدہ امریکا، مملکت متحدہ اور کینیڈا میں مقیم بھارتی تمل لوگوں کے درمیان یہ تہوار بہت مقبول ہے۔

مزید دیکھیے 
 مکر سنکرانتی

حوالہ جات 

بھارت کے تہوار
جنوری کی تقریبات
ہندو تہوار

بھارتی ثقافت
بھارت متعلقہ فہرستیں
جنوبی بھارت
تمل ناڈو کے تہوار